CELEX: 62008TN0350
Language: sl
Date: 2008-08-22 00:00:00
Title: Zadeva T-350/08: Tožba, vložena 22. avgusta 2008 – Papierfabrik Hamburger-Spremberg proti Komisiji

25.10.2008   
            
            
               SL
            
            
               Uradni list Evropske unije
            
            
               C 272/43
            
         Tožba, vložena 22. avgusta 2008 – Papierfabrik Hamburger-Spremberg proti Komisiji
   (Zadeva T-350/08)
   (2008/C 272/86)
   Jezik postopka: nemščina
   Stranke
   
      Tožeča stranka: Papierfabrik Hamburger-Spremberg GmbH & Co KG (Spremberg, Nemčija) (zastopnik: S. Polster, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi izpodbijana odločba Komisije z dne 2. aprila 2008, C(2008) 1107 konč., v zadevi državne pomoči N 582/2007 – Nemčija, po kateri je regionalna pomoč v korist Propapier PM 2 GmbH & Co KG v skladu s Pogodbo ES;
            
         
               —
            
            
               Komisiji naj se naloži plačilo stroškov tožeče stranke.
            
         Tožbeni razlogi in bistvene trditve
   Tožeča stranka izpodbija odločbo Komisije C(2008) 1107 konč. z dne 2. aprila 2008, s katero je Komisija razglasila, da je regionalna pomoč, ki jo je Zvezna republika Nemčija odobrila v korist Propapier PM 2, v skladu s Pogodbo ES.
   V podporo tožbi tožeča stranka navaja tri tožbene razloge:
   Tožeča stranka najprej očita Komisiji, da je, s tem da ni uvedla formalnega postopka preiskave, kršila člen 88(2) ES, člen 4 Uredbe (ES) št. 659/1999 (1) in točko 68 in naslednje Smernic o državni regionalni pomoči za 2007–2013 (2).
   Z drugim tožbenim razlogom tožeča stranka očita kršitev obveznosti obrazložitve v zvezi z izključno naravo regionalnih smernic, nujnosti upoštevanja trga papirja za reciklažo, ki spada pod trg kartona za embalažo, in presoje konkurenčnega položaja prejemnice pomoči Propapier PM 2 na teh trgih in na njim sorodnem trgu valovitega kartona.
   Nazadnje tožeča stranka trdi, da je zaradi izkrivljanja konkurence, ki na skupaj treh upoštevnih trgih izdelkov nastane v zvezi z investicijskim načrtom, pomoč, ki je bila odobrena v korist Propapier PM 2, nezdružljiva s skupnim trgom.
   
      (1)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83, str. 1).
   
      (2)  UL C 54, 2006, str. 13.